

 ΕΛΛΗΝΙΚΗ ΔΗΜΟΚΡΑΤΙΑ

 ΝΟΜΟΣ ΔΩΔΕΚΑΝΗΣΟΥ **Προς:**

 ΔΗΜΟΣ ΚΩ **-Δήμαρχο Κω**

 ΔΗΜΟΤΙΚΟ ΣΥΜΒΟΥΛΙΟ **-Δημοτικούς Συμβούλους**

 **ΣΥΝΕΔΡΙΑΣΗ 27η -Προέδρους Κοινοτήτων**

 **Κοινοποίηση:**

**-Συμβούλους Κοινοτήτων**

**ΠΡΟΣΚΛΗΣΗ**

Μετά την ματαίωση των από 10 Νοεμβρίου 2023 και 11 Νοεμβρίου 2023 συνεδριάσεων του Δημοτικού Συμβουλίου, ύστερα από τις με αριθμό πρωτ. 27663/6-11-2023 και 28204/10-11-2023 προσκλήσεις, επειδή δεν επετεύχθη η προβλεπόμενη από τον Νόμο απαρτία, σας προσκαλούμε σε νέα επαναληπτική κατεπείγουσα συνεδρίαση του Δημοτικού Συμβουλίου Κω στις 13 Νοεμβρίου 2023 ημέρα Δευτέρα και ώρα 12:00 στην αίθουσα συνεδριάσεών του, [σύμφωνα με τις διατάξεις του άρθρου 65 παρ. 5 του Ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα Καλλικράτης» (ΦΕΚ 87/7-6-2010, Τεύχος Πρώτο), όπως ισχύει και τις διατάξεις του άρθρου 67 του Ν. 3852/2010, όπως αντικαταστάθηκε από το άρθρο 74 του [Ν. 4555/2018](https://www.nomotelia.gr/nservice22/document?documentId=1073352) «Πρόγραμμα Κλεισθένης Ι» (ΦΕΚ 133/19-7-2018, Τεύχος Πρώτο).](https://dimosnet.gr/blog/laws/%CE%AC%CF%81%CE%B8%CF%81%CE%BF-2-%CE%BA%CF%8D%CF%81%CF%89%CF%83%CE%B7-%CF%84%CE%B7%CF%82-%CE%B1%CF%80%CF%8C-11-3-2020-%CF%80%CF%81%CE%AC%CE%BE%CE%B7%CF%82-%CE%BD%CE%BF%CE%BC%CE%BF%CE%B8%CE%B5%CF%84/)

Γίνεται μνεία ότι:

α) Κατά τη διάταξη του άρθρου 96 παρ. 3 του Ν. 3463/2006 «Κύρωση του Κώδικα Δήμων και Κοινοτήτων» (ΦΕΚ 114/8-6-2006, Τεύχος Πρώτο) το Δημοτικό Συμβούλιο αν μετά από δύο συνεχείς συνεδριάσεις δεν έχει απαρτία, συνεδριάζει ύστερα από τρίτη πρόσκληση και λαμβάνει αποφάσεις μόνο για τα θέματα που είχαν εγγραφεί στην αρχική ημερήσια διάταξη, εφόσον τα μέλη που θα είναι παρόντα αποτελούν το ένα τρίτο (1/3) τουλάχιστον του συνολικού αριθμού των μελών του.

β) Ένα (1) μήνα πριν από τη διενέργεια των εκλογών και μέχρι την εγκατάσταση των νέων δημοτικών αρχών, το Δημοτικό Συμβούλιο αποφασίζει μόνο για θέματα που αναφέρονται σε έκτακτες περιπτώσεις εξαιρετικά επείγουσας και απρόβλεπτης ανάγκης, καθώς και για θέματα που αφορούν στην υλοποίηση συγχρηματοδοτούμενων έργων ([άρθρο 65 παρ. 5 του Ν. 3852/2010](https://dimosnet.gr/blog/laws/%CE%B1%CF%81%CE%B8%CF%81%CE%BF-65-%CE%B1%CF%81%CE%BC%CE%BF%CE%B4%CE%B9%CF%8C%CF%84%CE%B7%CF%84%CE%B5%CF%82-%CF%84%CE%BF%CF%85-%CE%B4%CE%B7%CE%BC%CE%BF%CF%84%CE%B9%CE%BA%CE%BF%CF%8D-%CF%83%CF%85%CE%BC/), όπως συμπληρώθηκε από την π[αρ. 2 του άρθρου 1 του Ν. 4257/2014](https://dimosnet.gr/blog/laws/%CE%AC%CF%81%CE%B8%CF%81%CE%BF-1-6/) «Επείγουσες ρυθμίσεις αρμοδιότητας Υπουργείου Εσωτερικών» (ΦΕΚ 93/14-4-2014, Τεύχος Πρώτο).

Συνεπώς, τα θέματα της ημερήσιας διάταξης που θα συζητηθούν, εμπίπτουν στο ανωτέρω ισχύον νομοθετικό πλαίσιο και είναι τα εξής:

1. Πρόταση – αίτηση του Δημοτικού Συμβουλίου Κω προς το Υπουργείο Εσωτερικών, για τη διατήρηση ή μη του Ν.Π.Δ.Δ. με την επωνυμία «Δημοτικός Οργανισμός Πολιτισμού, Αθλητισμού και Βρεφονηπιακών Σταθμών Δήμου Κω (Δ.Ο.Π.Α.Β.Σ.)» [ΦΕΚ 1568/27-6-2011, Τεύχος Δεύτερο] (Εισηγητής: Δήμαρχος, κ. Θεοδόσιος Νικηταράς).
2. Πρόταση – αίτηση του Δημοτικού Συμβουλίου Κω προς το Υπουργείο Εσωτερικών, για τη διατήρηση ή μη της Κοινωφελούς Επιχείρησης με την επωνυμία «Κοινωφελής Επιχείρηση Κοινωνικής Προστασίας, Αλληλεγγύης, Πρόνοιας, Υγείας και Αστικής Συγκοινωνίας (Κ.Ε.Κ.Π.Α.Π.Υ.ΑΣ)» [ΦΕΚ 577/2-3-2012, Τεύχος Δεύτερο] (Εισηγητής: Δήμαρχος, κ. Θεοδόσιος Νικηταράς).
3. Λήψη απόφασης για τον καθορισμό τελών ηλεκτροφωτισμού και καθαριότητας, για το έτος 2024 Δήμου Κω (Εισηγητής: Αντιδήμαρχος, κ. Αλέξανδρος Χρυσόπουλος).
4. Λήψη απόφασης για τον καθορισμό συντελεστών φόρου ηλεκτροδοτούμενων χώρων, για το έτος 2024 Δήμου Κω (Εισηγητής: Αντιδήμαρχος, κ. Αλέξανδρος Χρυσόπουλος).
5. Λήψη απόφασης για τον καθορισμό του τέλους ακίνητης περιουσίας (Τ.Α.Π.), για το έτος 2024 Δήμου Κω (Εισηγητής: Αντιδήμαρχος, κ. Αλέξανδρος Χρυσόπουλος).
6. Λήψη απόφασης για τον καθορισμό λοιπών τελών, για το έτος 2024 Δήμου Κω (Εισηγητής: Αντιδήμαρχος, κ. Αλέξανδρος Χρυσόπουλος).
7. Λήψη απόφαση για τη χορήγηση 2ης παράτασης της συμβατικής προθεσμίας εκτέλεσης του χρηματοδοτούμενου έργου: «Βελτίωση βατότητας κεντρικής οδού Δημοτικής Κοινότητας Πυλίου», με Α.Μ. 1/2021 (Εισηγητής: Αντιδήμαρχος, κ. Παναγιώτης Αβρίθης).
8. Λήψη απόφασης για την επαναπροκήρυξη θέσεων έκτακτου προσωπικού με σχέση εργασίας ιδιωτικού δικαίου ορισμένου χρόνου (Ι.Δ.Ο.Χ.) ανταποδοτικού χαρακτήρα (Εισήγηση: Αντιδήμαρχος, κ. Σταμάτιος Καμπουράκης).

**Η Πρόεδρος του Δ.Σ.**

**Διονυσία Τελλή – Τσιμισίρη**

Σημείωση για την αιτιολόγηση της σύγκλησης και του κατεπείγοντος των θεμάτων:

Η νέα επαναληπτική κατεπείγουσα σύγκληση του Δημοτικού Συμβουλίου και το κατεπείγον των θεμάτων της ημερήσιας διάταξης έγκειται στο ότι έχουν καταληκτικές και δεσμευτικές προθεσμίες διεκπεραίωσης.